বেটসি ব্যাং

**বেটসি ব্যাং** (বিবাহপূর্ব নাম: **গ্যারেট**) (১৯১২–২০০৩) একজন আমেরিকান জীববিজ্ঞানী, বৈজ্ঞানিক এবং চিকিৎসা চিত্রশিল্পী ছিলেন। তিনি বাংলা ভাষা থেকে ইংরেজি ভাষায় লোককাহিনী অনুবাদও করেছিলেন। তার বৈজ্ঞানিক কাজের মধ্যে উল্লেখযোগ্য ছিল তার এই আবিষ্কার যে অনেক প্রজাতির পাখির ঘ্রাণশক্তি রয়েছে, যা দীর্ঘদিন ধরে একটি অমীমাংসিত প্রশ্ন ছিল। তার কাজের মধ্যে ১৯৭১ সালে প্রকাশিত *ফাংশনাল অ্যানাটমি অফ দি অলফ্যাক্টরি সিস্টেম ইন ২৩ অর্ডারস অফ বার্ডস* অন্তর্ভুক্ত ছিল।

## জীবনী
উত্তর ক্যারোলাইনার ল্যাঙ্কাস্টারে জন্মগ্রহণকারী বেটসি গ্যারেট ওয়াশিংটন ডিসিতে বেড়ে ওঠেন, সেখানকার পাবলিক স্কুলে পড়াশোনা করেন এবং ১৯৩৩ সালে জর্জ ওয়াশিংটন বিশ্ববিদ্যালয় থেকে স্নাতক ডিগ্রি অর্জন করেন।

তিনি বাল্টিমোরে চলে যান এবং জনস হপকিন্স স্কুল অফ মেডিসিনে ম্যাক্স ব্রোডেলের কাছে মেডিকেল ইলাস্ট্রেশন নিয়ে পড়াশোনা করেন। ব্রোডেল একজন বিশ্বখ্যাত মেডিকেল ইলাস্ট্রেটর ছিলেন যাকে "চিকিৎসায় শিল্প" আনার কৃতিত্ব দেওয়া হয়।

জীবনের পরবর্তী সময়ে তিনি পক্ষীবিজ্ঞানে বৈজ্ঞানিক গবেষণায় মনোনিবেশ করেন। বিস্তারিত ব্যবচ্ছেদের মাধ্যমে তিনি অনেক প্রজাতির পাখির ঘ্রাণতন্ত্র উন্মোচন করেন।

### ভারতীয় লোককাহিনী
তার স্বামী ফ্রেড ব্যাং ১৯৬১ থেকে ১৯৭৬ সাল পর্যন্ত ভারত ও বাংলাদেশে জনস হপকিন্স সেন্টারস ফর মেডিকেল রিসার্চ ট্রেনিং-এর পরিচালক হিসেবে নিযুক্ত ছিলেন। সেখানে থাকাকালীন বেটসি ব্যাং ভারতীয় উপমহাদেশের সংস্কৃতির প্রতি আগ্রহী হন এবং বাংলা পড়তে শেখেন। তিনি লোককাহিনী অনুবাদ করার জন্য তার এই জ্ঞান ব্যবহার করেন এবং সেগুলো ইংরেজিতে প্রকাশ করেন। তিনি শীতলার (বসন্ত ও রোগ নিরাময়ের হিন্দু দেবী) ওপর ব্যাপক গবেষণা করেন এবং লেখেন।

### ব্যক্তিগত জীবন
বাল্টিমোরের জনস হপকিন্স বিশ্ববিদ্যালয়ে মেডিকেল ইলাস্ট্রেশন পড়ার সময় ফ্রেডেরিক বাং-এর সাথে তার দেখা হয়, তখন ফ্রেড সেখানে প্রথম বর্ষের মেডিকেল ছাত্র ছিলেন। ৯০ বছর বয়সে এক সাক্ষাৎকারে তিনি তাদের প্রথম সাক্ষাতের কথা স্মরণ করেছিলেন।
১৯৪০ সালে তারা বিবাহবন্ধনে আবদ্ধ হন এবং পরবর্তীতে ফ্রেড জনস হপকিন্স ইউনিভার্সিটি স্কুল অফ হাইজিনের প্যারাসিটোলজি বিভাগের চেয়ারম্যান নিযুক্ত হন। বেটসি তার স্বামীর কিছু মেডিকেল কাজের জন্য চিত্র তৈরি করেছিলেন এবং তারা একসঙ্গে বেশ কয়েকটি গবেষণাপত্র প্রকাশ করেছিলেন। ১৯৮১ সালে ফ্রেড মৃত্যুবরণ করেন।

বেটসি এবং ফ্রেড ব্যাং-এর সন্তানদের মধ্যে ছিলেন ক্যারোলিন (১৯৪১-১৯৯৬), অ্যাক্সেল এবং মলি ব্যাং। মলি তার মায়ের অনূদিত লোককাহিনীর চিত্রায়ন করেছিলেন এবং সহ-লেখক হিসেবে তার নাম তালিকাভুক্ত আছে।

স্বামীর মৃত্যুর পর বেটসি ব্যাং ম্যাসাচুসেটসের উডস হোলে চলে যান। ব্যাং দম্পতি ১৯৫২ সালে প্রথমবার গবেষণার জন্য সেখানে আসার পর থেকে উডস হোলের সামুদ্রিক জীববিজ্ঞান গবেষণাগারের সাথে দীর্ঘকাল যুক্ত ছিলেন। তারা পরবর্তী অনেক গ্রীষ্মে সেখানে কাজ করতে ফিরে যেতেন। উডস হোলে বেটসি স্বেচ্ছাসেবক হিসেবে কাজ করতেন এবং গবেষণাগারের বিশাল বইয়ের ক্যাটালগ কম্পিউটারাইজ করতে সাহায্য করেছিলেন। ৯০ বছর বয়স পর্যন্ত তিনি শহরের পাবলিক লাইব্রেরিতেও স্বেচ্ছাসেবক হিসেবে কাজ করেছেন।

বেটসি ব্যাং ২০০৩ সালের ৩১ অক্টোবর ৯১ বছর বয়সে ম্যাসাচুসেটসের উডস হোলে নিজ বাড়িতে মৃত্যুবরণ করেন।

## নির্বাচিত প্রকাশনা
বেটসি ব্যাং অসংখ্য সাময়িকী এবং বইয়ে প্রকাশিত কাজের প্রধান লেখক।
* Bang, Betsy Garrett. "The nasal organs of the Black and Turkey Vultures; a comparative study of the cathartid species Coragyps atratus atratus and Cathartes aura septentrionalis (with notes on Cathartes aura falklandica, Pseudogyps bengalensis, and Neophron percnopterus)." *Journal of Morphology* 115 (1964): 153.
* Bang, Betsy G., and Frederik B. Bang. "Laryngotracheitis virus in chickens: a model for study of acute nonfatal desquamating rhinitis." *The Journal of experimental medicine* 125.3 (1967): 409-428.
* Bang, Betsy G., and F. B. Bang. "Localized lymphoid tissues and plasma cells in paraocular and paranasal organ systems in chickens." *The American journal of pathology* 53.5 (1968): 735.
* Bang, Betsy G., and Frederik B. Bang. "Replacement of virus-destroyed epithelium by keratinized squamous cells in vitamin A-deprived chickens." *Proceedings of the Society for Experimental Biology and Medicine* 132.1 (1969): 50-54.
* Bang, Betsy G. "Functional anatomy of the olfactory system in 23 orders of birds." *Acta. Anat.* 79 (1971): 1-76.
* Bang, Betsy G., Frederik B. Bang, and Marie A. Foard. "Lymphocyte depression induced in chickens on diets deficient in vitamin A and other components." *The American journal of pathology* 68.1 (1972): 147.
* Bang, Betsy G. *Functional Anatomy of the Olfactory System in 23 Orders of Birds: With 27 Figures and 1 Table*. München: Karger, 1971. Print.
* Bang, Betsy G., Marie A. Foard, and Frederik B. Bang. "The effect of vitamin A deficiency and Newcastle disease on lymphoid cell systems in chickens." *Proceedings of the Society for Experimental Biology and Medicine* 143.4 (1973): 1140-1146.
* Bang, Betsy G., et al. "T and B lymphocyte rosetting in undernourished children." *Proceedings of the Society for Experimental Biology and Medicine* 149.1 (1975): 199-202.
* Bang, Betsy, and Molly Bang. *The Old Woman and the Red Pumpkin: A Bengali Folk Tale*. New York: Macmillan, 1975. Print.

## তথ্যসূত্র




বিষয়শ্রেণী:১৯১২-এ জন্ম
বিষয়শ্রেণী:২০০৩-এ মৃত্যু
বিষয়শ্রেণী:২০শ শতাব্দীর আমেরিকান চিত্রশিল্পী
বিষয়শ্রেণী:২০শ শতাব্দীর আমেরিকান অনুবাদক
বিষয়শ্রেণী:২০শ শতাব্দীর আমেরিকান নারী শিল্পী
বিষয়শ্রেণী:২০শ শতাব্দীর আমেরিকান প্রাণিবিজ্ঞানী
বিষয়শ্রেণী:আমেরিকান লোকসংস্কৃতিবিদ
বিষয়শ্রেণী:আমেরিকান চিকিৎসা চিত্রশিল্পী
বিষয়শ্রেণী:আমেরিকান পক্ষীবিজ্ঞানী
বিষয়শ্রেণী:আমেরিকান বৈজ্ঞানিক চিত্রশিল্পী
বিষয়শ্রেণী:বাংলা–ইংরেজি অনুবাদক
বিষয়শ্রেণী:জর্জ ওয়াশিংটন বিশ্ববিদ্যালয়ের প্রাক্তন শিক্ষার্থী
বিষয়শ্রেণী:জনস হপকিন্স বিশ্ববিদ্যালয়ের প্রাক্তন শিক্ষার্থী
বিষয়শ্রেণী:ম্যাসাচুসেটসের বিজ্ঞানী
বিষয়শ্রেণী:নারী পক্ষীবিজ্ঞানী
বিষয়শ্রেণী:২০শ শতাব্দীর আমেরিকান নারী জীববিজ্ঞানী